CELEX: 32010R1120
Language: et
Date: 2010-12-02 00:00:00
Title: Komisjoni määrus (EL) nr 1120/2010, 2. detsember 2010 , milles käsitletakse võõrutatud põrsaste söödalisandi Pediococcus acidilactici CNCM MA 18/5M lubamist (loa omanik Lallemand SAS)  EMPs kohaldatav tekst

3.12.2010   
            
            
               ET
            
            
               Euroopa Liidu Teataja
            
            
               L 317/12
            
         KOMISJONI MÄÄRUS (EL) nr 1120/2010,
   2. detsember 2010,
   milles käsitletakse võõrutatud põrsaste söödalisandi Pediococcus acidilactici CNCM MA 18/5M lubamist (loa omanik Lallemand SAS)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eelkõige selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa saamiseks käesoleva määruse lisas kirjeldatud preparaadi jaoks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Pediococcus acidilactici CNCM MA 18/5M lubamist võõrutatud põrsaste söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               
                  Pediococcus acidilactici CNCM MA 18/5M kasutamiseks on antud tähtajatu luba komisjoni määrusega (EÜ) nr 1200/2005 (2) broilerkanade puhul ja komisjoni määrusega (EÜ) nr 2036/2005 (3) nuumsigade puhul ning komisjoni määrusega (EÜ) nr 911/2009 (4) on antud kümneks aastaks luba kasutada kõnealust preparaati lõhelaste ja krevetiliste söödalisandina.
            
         
               (5)
            
            
               On esitatud uusi andmeid, mis toetavad taotlust kõnealuse preparaadi kasutamiseks võõrutatud põrsaste söödalisandina. Euroopa Toiduohutusamet (edaspidi „toiduohutusamet”) jõudis oma 23. juuni 2010. aasta arvamuses (5) järeldusele, et kavandatud kasutustingimuste korral ei avalda Pediococcus acidilactici CNCM MA 18/5M kahjulikku mõju loomatervisele, inimeste tervisele ega keskkonnale ning et selle preparaadi kasutamine stimuleerib sihtloomade kasvu ja suurendab sööda efektiivsust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (6)
            
            
               
                  Pediococcus acidilactici CNCM MA 18/5M hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba preparaadi kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. detsember 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 195, 27.7.2005, lk 6.
   
      (3)  ELT L 328, 15.12.2005, lk 13.
   
      (4)  ELT L 257, 30.9.2009, lk 10.
   
      (5)  EFSA Journal 2010; 8(7):1660.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Sisalduse alammäär
               
               
                  Sisalduse ülemmäär
               
               
                  Muud tingimused
               
               
                  Loa tähtaeg
               
            
                  CFU/kg täissöödas, kui niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              
                                 Söödalisandi koostis
                              
                              
                                 Pediococcus acidilactici CNCM MA 18/5M preparaat, mis sisaldab söödalisandit vähemalt 1 × 1010 CFU/g
                           
                        
                               
                           
                           
                              
                                 Toimeaine kirjeldus
                              
                              
                                 Pediococcus acidilactici CNCM MA 18/5M eluvõimelised rakud
                           
                        
                               
                           
                           
                              
                                 Analüüsimeetod
                                  (1)
                              
                              
                                           
                                       
                                       
                                          Arvu määramine: pindkülvimeetod MRS agariga (EN 15786:2009)
                                       
                                    
                                           
                                       
                                       
                                          Identifitseerimine: impulssvälja-geelelektroforees (PFGE).
                                       
                                    
                        
               
                  Põrsad (võõrutatud)
               
               
                  —
               
               
                  1 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kuni 35 kg kaaluvatele põrsastele (võõrutatud).
                           
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  23. detsember 2020
               
            
         (1)  Analüüsimeetodite üksikasjad on kättesaadavad ühenduse referentlabori veebilehel www.irmm.jrc.be/crl-feed-additives